open-index/open-wikipedia-markdown huggingface dataset:
Johan Åkerman

**Johan Åkerman** (født 20. november 1972, Stockholm, Sverige) er en svensk ishockeyspiller.

Åkerman tilbrakte mesteparten av sin karriere i den svenske ligaen for å spille for klubbene Hammarby IF, AIK IF, Vallentuna BK, Skellefteå AIK, HV 71 og Linköpings HC. Han vant den svenske landsmestertittelen med HV 71 i sesongen 2007/08. Han spilte også i den norske ligaen for Vålerenga Ishockey, og vant den norske mesterskapet i sesongen 1997/98 og 1998/99, i KHL-ligaen for Lokomotiv Jaroslavl, i den sveitsiske ligaen for HC Lugano, den tyske ligaen for Kölner Haie og den franske ligaen for Dragons de Rouen, som han vant tittelen som fransk nasjonal mester i sin siste sesong 2012/13.

Han gjorde to opptredener for det svenske landslaget og vant en bronsemedalje. Han spilte totalt atten kamper i verdensmesterskapet, og scoret tre mål og fire omganger.

## Referanser


## Eksterne lenker
*
Alessandro Giardelli

**Alessandro Giardelli** (født 5. oktober 2002 i Seriate) er en italiensk racerkjører. Han betraktes som et av de største gokartingtalentene i Italia. Han vant det italienske mesterskapet i 2015.  I 2017 var han bare 14 år gammel da han ble den yngste kjøreren i karting-historien som har deltatt i verdensmesterskapene i KZ1-kategorien, som er den viktigste kategorien innen karting.

Per august 2018 hadde han kontrakt med det offisielle Lariomotorsport-teamet.

## Karriere

### Karting
Giardelli startet sin karriere i 2012. Siden da har han vunnet adskillige nasjonale og internasjonale konkurranser og priser.  Han har hatt kontrakt med det offisielle CRG-teamet,  og med Tony Kart.

#### Resultater (utvalg)

* 1. plass i den italienske mesterskap
* 3. plass i WSK Night Edition
* 8. plass i WSK Champions Cup
* 5. plass i WSK Champions Cup
* 4. plass i WSK Final Cup
* 1. plass i Rokk Cup Italia
* 5. plass i Rokk Cup International Final
* 5. plass i trofeo Margutti
* 2. plass i Trofeo delle Industrie
* 1. plass 500 mil fra Granja Viana
* 3. plass i et europeisk mesterskapsløp
* 1. plass i et verdensmesterskabsløb

### Formel-kjøring

Giardelli deltok i testene med båter Formel Renault og Formell 4. 

## Privatliv
Giardellis bror Luca er også racerkjører.  i 2013 åpnet familien Giardelli en innendørs motorsportbane som fikk navnet Lario Motorsport. 

## Referanser


## Eksterne lenker
*
Maja Christiansen

**Maja Evenshaug Christiansen** (født 1996) er en norsk skuespiller fra Drammen.

## Bakgrunn
Christiansen har en bachelorgrad i skuespill fra Westerdals Oslo Act (2015–2018). Fra 2015–2021 jobbet hun som teaterregissør og instruktør for barn og unge, og var blant annet med å starte opp Teaterskolen i Drammen (2017–2020). 

Christiansen spilte rollen som Hege Husby, venninna til hovedpersonen GT, i NRKs dramaserie *[[Rådebank (tv-serie)|Rådebank]]* (2020–2022). For rollen ble hun nominert til Gullruten 2021 i klassen beste birolle, Gullruten 2022 i klassen beste skuespiller og Seriekritikerprisen 2022 i klassen beste skuespiller i norsk serie. Hun har også spilt i NRKs TV-serie *Kampen* (2013–2014) og hadde rollen som Lisa i kortfilmen *Poison* (2020). I desember 2021 spilte hun også en av hovedrollene i TV2-serien *[[Julestjerna]]*. 

## Filmografi
### Film
* *Poison* (2020)

### Fjernsyn
* *Kampen* (2013–2014)
* *Julestjerna* (2021)
* *[[Rådebank (TV-serie)|Rådebank]]* (2020–2022)
* *[[Nepobaby (TV-serie)|Nepobaby]]* (2025)

## Referanser


## Eksterne lenker
* 
*
Kokottene

***Kokottene***, (originaltittel: *Anonima cocottes*) er en italiensk komedie fra 1960 regissert av Camillo Mastrocinque med Anita Ekberg i hovedrollen.

## Handling
Gatepiken Jeanne blir blandet inni i avsløringen av store bankbedragerier som hennes beundrer Roboti vil avsløre. Selv om han er ærligheten selv blir han forført av en vakker ungpike som holder på å lure ham, men han gjennomskuer henne til slutt. Det hele slutter lykkelig med at han frir til Jeanne.

## Rolleliste
* Anita Ekberg : Jeanne
* Renato Rascel : Paolo Robotti	
* Sophie Desmarets : Mme Pfiffer
* Francis Blanche : bankdirektøren
* Gabriella Farinon : Patrizia
* Valeria Fabrizi
* Pupella Maggio : svigermor
* Franco Sportelli : Osvaldo

## Referanser


## Eksterne lenker
*
Steinurplott

Innen multivariat statistikk er et **steinurplott** (engelsk *scree plot*) et plott med egenverdiene til faktorer eller prinsipalkomponenter til en analyse. Steinurplott blir brukt for å bestemme antall faktorer i utforskende faktoranalyse (FA) eller hovedkomponentene i prinsipalkomponentanalyse (PCA). Fremgangsmåten for å finne statistisk signifikante faktorer eller komponenter ved hjelp av steinurplott er også kjent som en **steinurtest** (engelsk *scree test*).

Et steinurplott viser alltid egenverdiene i en nedadgående kurve, og rangerer på denne måten egenverdiene fra størst til minst. Steinurtesten går da ut på å identifisere hvor «albueknekken» oppstår, eller med andre ord hvor egenverdiene ser ut til å flate ut. Faktorer eller komponenter til venstre for dette knekkpunktet blir da ansett som signifikante og beholdes.

## Etymologi
Navnet steinurplott kommer fra likehten med formen til albueknekken i bunnen av en steinur. Britisk-amerikaneren Raymond B. Cattell introduserte begrepet i 1966.

## Kritikk
Steinurtesten har blitt kritisert av enkelte for å være subjektiv, altså at resultatet kan variere ut ifra tolkningen fra person til person. Plottet kan ha flere «albuer» som gjør det vanskelig å bestemme antallet faktorer eller komponenter som skal beholdes, hvilket gjør testen upålitelig. Metoden angir heller ingen standardskalering av x-og y-aksene, hvilket betyr at forskjellige statistiske programmer kan gi ulike plott fra de samme dataene som dermed gir grunnlag for forskjellige konklusjoner.

Testen har også blitt kritisert for å produsere for få faktorer eller komponenter for faktorbevaring (*retention*).

En mer objektiv variant av steinurtesten som har blitt foreslått er Cattell–Nelson–Gorsuch-steinurtesten (*CNG scree test*).

## Referanser
Shaho Ostadahmadi

**Shaho Ostadahmadi** (født 2002) er en norsk fotball- og futsalspiller, som spiller fotball for Ranheim TF og futsal for . Han spiller hovedsakelig offensiv midtbane, men brukes både som sentral defensiv og indreløper.

## Fotball
Ostadahmadi startet å spille fotball for  i Trondheim og meldte i 2018 overgang til . Han fikk 42 kamper for Vestbyen, hvorav tre av dem var for klubbens A-lag i 4. divisjon. I Ranheim har Ostadahmadi før 2020-sesongen spilt til sammen 31 kamper fordelt på G16-, TF G19- og 5.-divisjonslaget til Ranheim TF Menn.

Han har også vært å trent med ungdomsakademiet til Liverpool U16 i 2017 og Stabæk G16 i 2018

## Futsal
Han var med på Eliteserielaget til  foran 2017/18-sesongen og fikk to innhopp i Eliteserien, samt to kamper og ett mål i 1. divisjon.

## Eksterne lenker
* 
*https://tonsser.com/no/blog/nextgen/fikk-muligheten-til-aa-vise-seg-frem-for-liverpool?inapp=true
Man’yōgana

**Man'yōgana** () er et gammelt tegnoppsett for å bruke kinesiske tegn i japansk skrift. Oppsettet var det første som ble brukt for å representere japansk fonetisk.  Det er ikke sikkert når oppsettet ble brukt for første gang, men det var i bruk fra midten av det 7. århundret i Nara-perioden.

Selv om tekster som bruker dette systemet også kan bruke kinesiske tegn for deres meningsinnhold, refererer *man'yōgana* kun til slike tegn når de blir brukt for å representere en fonetisk verdi. Disse verdiene ble hentet fra moderne kinesisk uttale. For eksempel, tegnet 木 ("tre") kunne representere både /mo/ (basert på mellomkinesisk [məwk]), eller /ko/ (alt. /kW/).

Forenklede versjoner av *man'yōgana* utviklet seg senere til de moderne tegnsystemene hiragana og katakana.

## Bruk

*Man'yōgana* bruker kanji for de fonetiske egenskapene tegnene har, og ikke de semantiske. Det fantes ikke noe standardsystem for valg av kanji; ulik kanji kunne bli brukt for å representere samme lyd, vilkårlig valgt av forfatteren. Mot slutten av det 8. århundret var 970 kanji i bruk for å representere de 90 forskjellige mora i japansk. For eksempel ble diktet *Man'yōshū* 17/4025 skrevet slik:

I diktet blir lydene *mo* () og *shi* () representert med to ulike tegn. Selv om alle partikler og de fleste ord er representert fonetisk (f.eks.  *tada*,  *asa*) blir ordene *ji* (), *umi* () og *funekaji* () fremført med semantisk, snarere enn lydmessig fortegn.

## Referanser


## Galleri


Katakana origin new.svg|Tabell med katakana og de man'yōgana de er hentet fra. De strekene som ble brukt for å utvikle katakana er markert med rødt
Hiragana origin new.svg|Utviklingen av hiragana fra man'yōgana
Frederik Ahlefeldt

**Frederik Ahlefeldt** er navnet til flere personer i slekten Ahlefeldt:

* Frederik Ahlefeldt (1702–1773) − godseier og offiser
* Friedrich von Ahlefeldt (1618−1665) − prost, deretter kansler for Frederik III av Slesvig-Holsten-Gottorp og Christian Albrecht av Slesvig-Holsten-Gottorp
* Frederik Ahlefeldt (1623–1686) − dansk-holstensk lensgreve af Langeland, storkansler samt stattholder i Slesvig-Holstein 1648-1686
* Frederik Ahlefeldt (1627-1672) − dansk-holstensk general, ofte forvekslet med de to foregående
* Frederik Ahlefeldt (1662–1708) − dansk-holstensk lensgreve af Langeland og stattholder i Slesvig-Holstein 1686-1708
Jinyintansykehuset

**Jinyintansykehuset** i Wuhan (kinesisk: 武汉市金银潭医院; pinyin: *Wǔhàn shì Jīnyíntán yīyuàn*) er et sykehus i gatedistriktet Jiangjunlu i bydistriktet Dongxihu i storbyen Wuhan i provinsen Hubei i Folkerepublikken Kina, en enhet som sorterer direkte under Wuhan bys helsekomité. Jinyintansykehuset er et akuttsykehus for Hubei og Wuhan.

## Referanser
Hentaigana

er fonetiske tegn som representerer ''mora'', og ble tidligere brukt i japansk, før de ble redusert og forenklet til de gjeldende *[[hiragana]]* og *[[katakana]]*. Tegnene er i stor grad historiske rester av *[[man'yōgana]],* hvor mange ulike *[[kanji]]* ble brukt for å representere samme lyder. *Hentaigana* var med andre ord et resultat av den samme forenklingen av *man'yōgana*, som senere skulle gi opphav til tegnsystemene *hiragana* og *katakana* i former som brukes i dag.

*Hentaigana* ble brukt vekselsvis med tilsvarende standard frem til begynnelsen av 900-tallet, da det ble pålagt bruk av ett enkelt *hiragana*-tegn per *mora*. De er inkludert i Unicode fra og med versjon 10.0.0.

## Moderne bruk
*Hentaigana* er generelt ansett for å være foreldet, men noen mindre bruksområder gjenstår, slik som f.eks. i enkelte bedrifter og restauranter. *Hentaigana* er ofte brukt i noen formelle dokumenter, slik som sertifikater av japansk kampsport, dokumenter i religiøse grupper, og brukes vanligvis i dag for å gi et arkaisk og gammelmodig preg.

## Referanser
Bayonne Medical Center

**CarePoint Health Bayonne Medical Center** er et sykehus i Bayonne i New Jersey i USA. Det har 278 senger og ble grunnlagt i 1888.

Det er ett av seks sykehus i Hudson County,  og er affiliert med Hoboken University Medical Center og Christ Hospital, som også drives av *for-profit*-organisasjonen *Hudson Hospital Opco*.

Sykehuset ligger i en del av den amerikanske nordøstkysten som i mars/april 2020 hadde en særlig høy konsentrasjon av covid-19-smittede og har strevet hardt med å forbedre sin behandlingskapasitet.

## Referanser


## Eksterne lenker
*
Weihnachten im Schnee

***Weihnachten im Schnee*** er en tysk TV-film fra 2019 regissert av Till Franzen. Manuset ble skrevet av Claudia Matschulla og Arnd Mayer. I rollene ser vi blant annet Katharina Schüttler, Ulrike Kriener, Rainer Bock, Inez Bjørg David, Anton Spieker og Janek Rieke. Wenche Myhre spiller den mindre rollen som Finja Lund. Myhre framfører to julesanger, deriblant *[[Stille natt]]*.

*Weihnachten im Schnee * ble sluppet for strømming i ZDF mediebibliotek 1. desember 2019. Free-to-air-premieren fulgte på ZDF 15. desember 2019. 

## Innspilling
Innspillingen fant sted fra 21. februar til 25. mars 2019. Én scene ble tatt opp utenfor Garmo stavkirke på Maihaugen.

## Handling
Filmen handler om ekteparet Gitta og Uta Johnen fra Hamburg, som har invitert barna til å tilbringe juleferien sammen med dem på Lillehammer for første gang. Barna vet ikke at foreldrene har en hemmelighet til dem.

## I rollene
*Katharina Schüttler – Annika Hombach
*Ulrike Kriener – Gitta Johnen
*Rainer Bock – Henri Johnen
*Inez Bjørg David – Sanne Johnen
*Anton Spieker – Bastian Johnen
*Janek Rieke – Christoph Hombach
*Luke Matt Röntgen – Simon Hombach
*Carsten Bjørnlund – Morten Sjörgen
*Johannes Hauer– Mark Peters
*Wenche Myhre – Finja Lund

## Referanser


## Eksterne lenker
*
Szigetköz

**Szigetköz** (slovakisk: *Malý Žitný ostrov*; tysk: *Kleine Schüttinsel*) er ei elveøy nordvest i Ungarn og sørvest i Slovakia. Øya ligger mellom Donau og den sørlige forgreiningen Mosoni-Duna, og utgjør ca. 7 % av Den lille ungarske slette. Arealet er 375 km². Lengden er 52 km og bredden ca. 6–8 km. Høyden over havet varierer mellom 110 og 125 meter.

En mindre, nordlig del av Szigetköz ligger nå i Slovakia. Mens den sørlige, ungarske delen har eksistert i tusenvis av år, ble den nordlige delen opprettet ved byggingen av Gabčíkovo-Nagymaros kraftverk. Gjennom byggingen av kraftverket ble Donau flyttet til en kanal innenfor Slovakias grense, og delen mellom Donaus gamle løp og kraftstasjonskanalen ble lagt til Szigetköz.

Øya fungerer som hekkeområde for trekkfugler og er også et tilfluktssted for ville dyr (f.eks. hjort). I tillegg finnes det forskjellige typer planter som ellers ikke er utbredt i de to landene.

Store deler av Szigetköz har vært vernet siden 1987. I tillegg er det planlagt en nasjonalpark på øya.

## Referanser


## Eksterne lenker
*
Lox

**Lox** () er en filet av sukker-saltet laks. Lox er en type lakseprodukt servert på en bagel med kremost, og blir vanligvis garnert med tomat, skivet løk, agurk og noen ganger kapers. Retten er fra det amerikansk-jødiske kjøkken.

## Etymologi
Det amerikansk-engelske ordet *lox* stammer fra det jiddiske ordet for laks, לאַקס *laks* (sml. tysk *Lachse*, svensk *lax*), som har sin opprinnelse i det germanske ordet **laks-*. Ordet *lox* har kognater i flere germanske språk, for eksempel gravlaks i skandinaviske land. Ordets store utbredelse betyr sannsynligvis at det eksisterte i sin nåværende form i et urindoeuropeisk språk.

## Referanser


## Eksterne lenker
*
Thee Yezen Al-Obaide

**Thee-Yezen Al-Obaide** (født 1983 i Bagdad, Irak) er en norsk aktivist. Han er freelancer og jobbet som oversetter på Pål Refsdals film *Dugma - The Button*. *The Future of Iraq* fra 2018 var hans regidebut, regissert i samarbeid med Mats Muri.

Al-Obaide flyktet til Norge, da han var 17 år, sammen med sin familie. Han sto i 2018 fram som skeiv muslim i forbindelse med Oslo Pride.

Han er grunnlegger av organisasjonen Salam Norge, den første norske organisasjonen for skeive muslimer.

I 2018 ble han tildelt Brosteinprisen fra Kirkens Bymisjon sammen med organisasjonen Skeiv Verden. Al-Obaide fikk prisen for å skape et forum for skeive minoriteter I 2020 ble han tildelt Zola-prisen, «For sin modige kamp og sitt langsiktige arbeid for å fremme et inkluderende og trygt miljø for lesbiske, homofile, bifile, transpersoner og andre ikke kjønnsnormative med muslimsk bakgrunn i Norge».

## Referanser


## Eksterne lenker
*
Bayonne (New Jersey)

**Bayonne** er en havneby i Hudson County i New Jersey i USA, med et areal på 29,1&nbsp;km² hvorav halvparten er land og halvparten vann. I 2006 var innbyggertallet 57&nbsp;886 etter an beregning fra United States Census Bureau. Byen inngår i New Yorks storbyregion og ligger på vestre side av Upper New York Bay.

## Geografi
Bayonne ligger på en halvøy, Bergen Neck, som avgrenses i vest av Newark Bay, i sør sundet Kill Van Kull og i øst Upper New York Bay. Den sørlige odden er Bergen Point. Administrativt grenser Bayonne til bye Jersey City i nord, Staten Island og Brooklyn i New York i søer respektive øst, Elizabeth i Union County i vest og Newark i Essex County i nordvest.

## Historie
Bayonne har fått sitt navn etter staden Bayonne i Frankrike. Bayonne ble kommune av typen *township* den 1. april 1861. Byrettighetene ble gitt i  1869 etter et vedtak av New Jerseys legislative forsamling som dessuten ble styrket av en folkeavstemning.

## Kultur og severdigheter
I skjønnlitteraturen er Bayonne blant annet kjent som det sted der den tegnede humorserien Ernie, skapt av Bud Grace, utspiller seg. Bayonne or også fantasy- og science fictionforfatteren George R.R. Martins fødeby.

Ved Upper New York Bay er minnemerket *[[To the Struggle Against World Terrorism]]*.

## Næringsliv
Byens næringsliv har tradisjonelt vært dominert av beliggenheten ved New York og New Jerseys havn, og Bayonne har fortsatt  en aktiv havn, blant annet for større cruiseskip, og en manufakturindustri og logistikkvirksomhet.

## Kjente personer fra Bayonne
*Tammy Blanchard, skueespiller.
*Clem Burke, trommeslager i gruppen Blondie.
*Sandra Dee, skuespiller.
*Martin Dempsey, general, USAs forsvarssjef.
*Barney Frank, kongressmedlem fra 1981.
*Joshua Gomez, skuepiller.
*Frank Langella, skuespiller.
*George R.R. Martin, fantasy- og science fiction-forfatter.
*Dick Savitt, tennisspiller.
*Victor J. Stenger, astrofysiker, filosof og forfatter.
*Robert Tepper, sanger.
*Zakk Wylde, heavy metal-musiker.

## Referanser


## Eksterne lenker
*
Løkkebø kraftverk

**Løkkebø kraftverk** er et vannkraftverk ved Lykkjebøvatnet i Kinn kommune i Vestland.

Det er et elvekraftverk som utnytter et fall på 152 meter i Lykkjebøelva.

Installert effekt er 2,1 MW fra en peltonturbin. Årsproduksjon er 6 GWh.

Løkkebø Kraftverk AS eies av NGK Utbygging AS

## Referanser


## Kilder
* 
* NVE vannkraftdatabase
* Norsk Grønnkraft Utbygging 
* Spetals verk: Løkkebø kraftverk – Idriftsatt
Adam Davies

**Adam Rhys Davies** (født 1992) er en tyskfødt walisisk fotballspiller som spiller for den engelske klubben .

## Landslaget
Han ble tatt ut i  EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Tom King (fotballspiller)

**Thomas Lloyd King** (født 9. mars 1995) er en engelskfødt walisisk fotballspiller som spiller for .

## Referanser


## Eksterne lenker
*
Partenavia P.68

**Partenavia P.68**, senere **Vulcanair P68** er et småfly som er designet av Luigi Pascale og opprinnelig bygget ved den italienske flyfabrikken Partenavia. Flyethadde sin første flyvning 25. mai 1970 og ble typesertifisert 17. november 1971. Fra 1998 har flytypen blitt produsert av flyfabrikken Vulcanair. Flyet drives av en dobbeltstempelmotor og ble opprinnelig produsert med seks seter for å kunne brukes som treningsfly og mindre transportoppdrag. Det ble også produsert en observasjonsflyvariant kalt P.68 Observer og en forlenget variant med 10/11-seter og to turbopropmotorer.

## Referanser


## Eksterne lenker
*
Keep Calm and Carry On

**Keep Calm and Carry On** var en plakat trykket av den britiske staten i 1939 under forberedelsene til annen verdenskrig. Plakaten skulle styrke motstandskraften til det britiske folk, som var truet av forventet massiv bombing mot landets storbyer. Selv om rundt 2,45 millioner eksemplarer ble trykket, og Blitzen faktisk fant sted, ble plakaten lite brukt og var lite kjent før et eksemplar ble gjenfunnet i 2000 i en bokhandel i Alnwick.

Den er senere blitt trykket opp igjen av et antall private firmaer, og er blitt brukt som et dekorativt tema for en rekke produkter.

## Referanser
James Lawrence (fotballspiller)

**James Alexander Lawrence** (født 1992) er en engelskfødt walisisk fotballspiller som fra den 30. juni 2024 er klubbløs.

## Referanser


## Eksterne lenker
*
Tyler Roberts

**Tyler D'Whyte Roberts** (født 1999) er en engelskfødt walisisk fotballspiller som spiller for Mansfield Town.

## Landslaget
Han ble tatt ut i  EM-tropp til EM i fotball 2021.

## Referanser


## Eksterne lenker
*
Arkitekturåret 1874

**Arkitekturåret 1874** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1874.

## Bygninger

## Priser
* Royal Gold Medal – George Edmund Street
* Grand Prix de Rome, arkitektur: Benoît Édouard Loviot

## Fødsler
*12. februar – Auguste Perret, fransk arkitekt, pioner innen armert betong (død 1954)
*10. mars – Karl Lindahl, finsksvensk arkitekt (død 1930)
*11. april – William Alexander Harvey, engelsk arkitekt (død 1951)
*24. april – John Russell Pope, arkitekt fra USA (død 1937)
*21.oktober – Edwin Cooper, engelsk arkitekt (død 1942)
*23. desember – Harald Krohg Stabell, norsk maler og arkitekt (død 1963)

## Dødsfall
*13. januar – Victor Baltard, fransk arkitekt (født 1805)
*13. april – James Bogardus, oppfinner og arkitekt fra USA (født 1800)
*19. april – Owen Jones, engelskfødt walisisk arkitekt (født 1809)
*3. august – Carl Tietz, tysk arkitekt som arbeidet i Wien (født 1831)
*3. september – John Rennie den yngre, engelsk sivilingeniør (født 1794)

## Referanser
Kirsti Vogt

**Kirsti Vogt** (født 1971) er en norsk oversetter. 

Hun har mottatt flere priser for sine oversettelser: 

* Bastianprisen 2022 for oversettelse av Bernardine Evaristos *Jente, kvinne, annet*.
* Bastianprisen for barne- og ungdomslitteratur 2019, for oversettelse av Jessica Townsends *Ingenlund: Morrigans forbannelse*.
* Kulturdepartementets oversetterpris 2020, for oversettelse av Jessica Townsends *Vundersmed: Morrigans kall*. 
* Det skjønnlitterære oversetterfonds pris 2025 for sitt samlede virke.

Vogt oversetter primært skjønnlitteratur, men også noe sakprosa, fra engelsk, svensk og dansk. Hun arbeider både med barne- og ungdomsbøker og med litteratur for voksne.

## Noen oversettelser

* *Jordbane* av Samantha Harvey (vinner av Bookerprisen 2024)
* *Bach for barn* av Helen Garner 
* *Ministeriet for den høyeste lykke* og *Min havn og min storm* av Arundhati Roy
* *Demon Copperhead* av Barbara Kingsolver
* *Seiersbyen* og *Kniv* av Salman Rushdie 
* *Detransition, baby* av Torrey Peters
* *Hamnet* av Maggie O'Farrell
* *Jente, kvinne, annet* av Bernardine Evaristo (vinner av Bookerprisen 2019)
* *Melkemannen* av Anna Burns (vinner av Bookerprisen 2018)
* *Ingenlund*-bøkene av Jessica Townsend
* *Fordi overlevelse ikke er nok* av Emily St. John Mandel
* *Mørkets rike* av Barbara Demick
* *Samtaler med meg selv* av Nelson Mandela

Vogt er medlem av Norsk Oversetterforening, der hun har hatt flere verv. 

## Referanser


## Eksterne lenker
*Kirsti Vogt hos Norsk Oversetterforening
*Oversikt over Kirsti Vogts oversettelser hos Norsk Oversetterforening
Rat City

**Rat City** er et produksjons- og låtskriverteam og audiovisuelt prosjekt startet av brødrene Kent og Cato Sundberg fra bandet Donkeyboy. I 2018 fikk de med seg produsent  og animatør og designer . Sammen med Isak Heim ble de nominert til Spellemannprisen 2019 i klassen årets låt for «Kind Of Love» fra februar 2019.

## Diskografi
* «On My Own» med Chris Holsten (2016)
* «Don't Let Go» med Lila (2017)
* «Run For Your Life» (Attom Chill Remix) med MAKO og Natalola (2017)
* «Touch Me Like That» med Christiane (2017)
* «Tell You» med Lila (2017)
* «Kind Of Love» med Isak Heim (2019)
* «Down Under» med Lvndscape  (2019)
* «Deliriously Good» (2019)
* «Naked (With My Headphones On)» med Kiesza (2019)
* «I Just Wanna Dance» med Isak Heim (2020)
* «Afterparty (feat. Rich The Kid)» (2020)
* «Bad» (2021)
* «Rather Be» med Isak Heim (2021)
* «Deeper» (2021)
* «Lucky Luke» (2022)
* «PABLO» (2022)
* «Bring Back The Summer» med JIM (2024)
* «Superhero» med Isak Heim (2025)

## Referanser


## Eksterne lenker
*
Owen Evans

**Owen Rhys Evans** (født 28. november 1996) er en walisisk fotballspiller som spiller for Cheltenham Town FC.

## Referanser


## Eksterne lenker
*
Regan Poole

**Regan Leslie Poole** (født 1998) er en walisisk fotballspiller som spiller for engelske klubben .

## Referanser


## Eksterne lenker
*
Flickan vid stenbänken

***Flickan vid stenbänken*** er en svensk dramaserie som gikk på SVT 1989.

Serien er basert på forfatteren Maria Gripes bøker i Skyggeserien, *Skuggan över stenbänken* (1982), *...och de vita skuggorna i skogen* (1984) og *Skuggornas barn* (1986). Hovedrollene spilles av Anna Björk og Anna Edlund.

## Handling
Berta og hennes to søsken kommer fra overklassen, og lever en veldig beskyttet tilværelse hjemme på den store eiendommen til moren og faren deres i 1910-tallets Sverige. Men en vinter-kveld kommer Carolin inn i deres verden, for å tjene i husholdningen som før dette har vært styrt med stødig hånd av Svea. Carolin snur etter hvert hele verden deres på hodet, og fører til både kjærlighet og irritasjon. Sistnevnte er det stort sett Svea som sørger for. Men det tar ikke lang tid før Berta forstår at det er noe Carolin forsøker å skjule. Hvorfor er Carolin så interessert i familiens fotoalbum? Hvor sniker hun seg vekk om natten? Hvorfor ser det ut til at Carolin har en bror i byen som hun aldri ønsker å snakke om?

Carolin mener at hun og Berta burde reise ut, og arbeide som hushjelper sammen. De havner snart ved Rosengåva slott, og dette blir en sommer Berta sent vil glemme. Søsknene Arild og Rosilda har aldri vært utenfor disse slottsmurene. Rosilda har nå mistet evnen til å snakke, og kommuniserer utelukkende gjennom notatbøker. Moren deres Lydia har tatt sitt eget liv, og de har ikke sett faren Maximilian siden de var små. De blir i stedet tatt hånd om av Amalia, deres gamle barnepike - samt ekteparet Axel og Vera Torsson.

## Rolleliste (i utvalg)
* Anna Björk - Berta 
* Anna Edlund - Carolin 
* Lena T. Hansson - Mor  
* Bertil Lundén - Far
* Magnus Sagrén - Roland 
* Frida Hesselgren - Nadja 
* Majlis Granlund - Svea 
* Inga Landgré - Bestemor 
* Gerhard Hoberstorfer - Arild 
* Gaëlle Legrand - Rosilda 
* Viveca Lindfors - Storråda 
* Anita Björk - Amalia 
* Hans Polster - Axel 
* Chatarina Larsson - Vera 
* Marika Lindström - Sofia 
* Georg Årlin - Kusken
* Marianne Stjernqvist - Emma

## Referanser


## Eksterne lenker
*
Ubeskyttede kvinner

***Ubeskyttede kvinner***, (originaltittel: *Unguarded Women*) er en stum amerikansk spillefilm fra 1924 med Bebe Daniels hovedrollen.

Filmen anses i dag som tapt.

## Medvirkende
*Bebe Daniels - Breta Banning
*Richard Dix - Douglas Albright
*Mary Astor - Helen Castle
*Donald Hall as James Craig
*Joe King - Captain Robert Banning
*Helen Lindroth - Aunt Louise
*Frank Losee - George Castle
*Walter McGrail - Larry Trent
*Harry Mestayer - Sing Woo

## Referanser


## Eksterne lenker
*
George Thomas

**George Stanley Thomas** (født 24. mars 1997) er en engelskfødt walisisk fotballspiller som spiller for .

## Referanser


## Eksterne lenker
*
Terry Taylor

**Terence Taylor** (født 2001) er en skotsk-walisisk fotballspiller som spiller for .

## Referanser


## Eksterne lenker
*
Joe Rodon

**Joseph Peter Rodon** (født 1997) er en walisisk fotballspiller som spiller for den engelske klubben .

## Landslaget
Han ble tatt ut i  EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Åslia (Jevnaker)

**Åslia** (1-5, 2-6) er en vei på Prestmoen i Jevnaker. 

Veien er en kort sidevei til Prestlia, på nordsiden av E16, rett ovenfor Jevnaker kirke. Veien preges av eneboliger, og ligger cirka 210 meter over havet. 

## Bilder

## Referanser


## Eksterne lenker
*
Nathan Broadhead

**Nathan Paul Broadhead** (født 1998) er en walisisk fotballspiller som spiller for .

## Referanser


## Eksterne lenker
*
Walter Ciszek

**Walter Joseph Ciszek** (født 4. november 1904 i Shenandoah i Pennsylvania i USA, død 8. desember 1984 i The Bronx i New York) var en polsk-amerikansk katolsk prest tilhørende jesuittordenen som virket i det skjulte som misjonær i Sovjetunionen fra 1939.

Hans tid i Sovjetunionen varte fra 1939 til 1963. Etter noen få år ble han avslørt, og han tilbragte så fem år i Lubjankafengselet i Moskva, og deretter var han femten år i Gulag-systemets straffarbeidsleirer (ved Norilsk og ved Abakan). Han ble løslatt og sendt tilbake til USA i 1963, og forfattet de to bøker, blant dem memoarboken *[[With God in Russia]]*. Han virket også som åndelig veileder.

Siden 1990 har den katolske kirke gransket pater Ciszeks liv med tanke på en mulig saligkåring eller helligkåring. Han anses i kirken som en *[[Guds tjener]]*. 

## Referanser


## Bøker
* *With God in Russia*, (med Daniel L. Flaherty), memoarer (New York: McGraw-Hill, 1964).
* *He Leadeth Me*, (med Daniel L. Flaherty), memoarer (New York: Doubleday, 1973).
* «With God in America», (publisert posthumt), memoarer med primærkilder (Chicago: Loyola Press, 2016).
NRK Vestland

**NRK Vestland** er NRKs distriktskontor for Vestland fylke. Distriktskontoret ble etablert 1. januar 2020 ved en sammenslåing av NRK Hordaland og NRK Sogn og Fjordane. Hovedkontorene ligger i Media City Bergen og Nynorskhuset i Førde. Dyveke Buanes er distriktsredaktør. I tillegg har de kontor på Nordfjordeid, Sogndal, Odda og Stord. 

Distriktskontoret lager distriktnyhetsendinga *[[Vestlandsrevyen]]* på TV, og radiosendingene *[https://radio.nrk.no/serie/distriktsprogram-sogn-og-fjordane God morgon Sogn og Fjordane]*, *[https://radio.nrk.no/serie/distriktsprogram-sogn-og-fjordane Sogn og Fjordane i dag]*, *[https://radio.nrk.no/serie/distriktsprogram-hordaland God morgon Hordaland]* og *[https://radio.nrk.no/serie/distriktsprogram-hordaland Hordaland i dag]* på NRK P1. 

*God morgon Hordaland* ble kåret til årets lokale radioprogram i 2023. 

## Referanser


## Eksterne lenker
* 
*
Othmar Weis

**Othmar Weis** (opprinnelig *Georg Weis* (født 21. april 1770 i Bad Bayersoien i kurfyrstedømmet Bayern; død 26. januar 1843 i Jesenwang), var en tysk  benediktinerpater. Han ble kjent som forfatteren av en fullstendig ny versjon av pasjonsspillene i Oberammergau, som til tross for en rekke revisjoner skulle danne grunnlaget for de senere fremførelser helt frem til i dag (2020).

## Liv og virke
### Bakgrunn
Georg Weis ble født i landsbyen Bad Bayersoien i Ammergau-alpene. I 1788 fullførte han gymnasstudiene ved (det som i dag er ) Wilhelmsgymnasium München   Deretter fortsatte han på fry tilsluyyede *lucéum* det obligatoriske toårige grunnstudium (= filosofi).

### Benediktiner, prest
I 1791 fikk han ved sin profess som munk ved benediktinerklosteret i Ettal klosternavnet **Othmar**. Etter et studium ved Universitetet i Ingolstadt ble pater Othmar Weis leder for Ettals klosterskole for særdeles begavede elever.

Etter sekulariseringen og den dermed forbundne oppløsning av Ettal-klosteret i 1803 arbeidet pater Othmar Weis videre som lærer, blant annet i Oberau, hvor den senere sogneprest i Oberammergau, *pfarrer* Joseph Alois Daisenberger, var blant hans elever. Senere ble pater Othmar Weis sogneprest i Jesenwang, der han døde den 26. januar 1843.

### Pasjonsspillene
I 1770 var pasjonsspill generelt blitt forbudt i kurfyrstedømmet Bayern. For 1780 og de følgende årtiender (spillene fant sted rett før hvert decennieskifte) hadde Oberammergau fått et særlig unntaksprivileg. Etter at kurfyrstelig minister Maximilian von Montgelas hadde opphevet dette privilegiet, kunne ikke pasjonsspillene for 1810 finne sted.

På forespørsel fra oberammergauerne forfattet pater Othmar Weis en ny tekstversjon i prosa for pasjonsspillene, som var sterkt orientert etter evangeliene og somstilte grunntanken om forsoningen tydelig i forgrunnen. Til denne tekstversjonen komponerte oberammergauerlæreren Rochus Dedler (1779–1822) scenemusikken.

For denne versjonen av pasjonsspillene fikk Oberammergau nok en gang tillatelse til å oppføre pasjonsspill. I 1811 kunne så pater Othmar Weis selv lede oppførelsen. I 1850 og 1860 gjennomarbeidet og utvidet pater Othmars tidligere elev Joseph Alois Daisenberger teksten som pater Weis' tekst. Også de ytterligere endringer og tillegg foretatt i den 20. og det 21. århundre bygger på Weis/Daisenberger-grunnlaget.

Til minne om pateren bærer gaten i Oberammergau som fører til pasjonsspillhuset nå navnet *Othmar-Weis-Straße*.

## Referanser
Joseph Alois Daisenberger

**Joseph Alois Daisenberger** (født 30. mai 1799 i Oberau i kurfyrstedømmet Bayern; død 20. april 1883 i Oberammergau) var en tysk katolsk prest som ledet og delvis reviderte teksten til pasjonsspillene i Oberammergau.

## Liv og virke
### Bakgrunn
Som forberedelse til sine gymnasstydier som han avsluttet i 1816 ved (det som i dag er) Wilhelmsgymnasium München, fikk Joseph Alois Daisenberger undervisning av pater Othmar Weis (1770–1843), en benediktiner fra det i 1803 sekulariserte Kloster Ettal. Pater Weis hadde i 1811 under tittelen *«Das große Opfer auf Golgotha oder Geschichte des Leidens und Sterbens Jesu»* forfattet en ny tekst for pasjonsspillet i Oberammergau. 

Fra 1817 til 1820 studerte Daisenberger teologi i Landshut, blant annet under Johann Michael Sailer. 

### Prest
Han ble presteviet i 1821. Deretter var han medhjelper i sjelesorgen i Grassau, Schlehdorf og Farchant. Fra 1831 til 1845 arbeidet fader Daisenberger som sogneprest i Uffing am Staffelsee. I 1845 ble han utnevnt til sogneprest i Oberammergau. Han begynte der å skrive små teaterstykker i pakt med samtidens fedrelandskjære smak. 

I 1850 fikk han ansvaret fot ledelsen av pasjonsspillene i Oberammergau. Han foretok da først forkortelser og kurrekturer i pater Othmar Weis' tekst. I 1858 reviderte han mer gjennomgripende teksten, idet han orienterte den etter de gamle greske tragediers stilmidler. Forut for pasjonsoppførelsene i  1870 gjennomarbeidet han teksten nok en gang. Riktignok fikk ikke  hans tekst som nå var omskrevet til jamber noen varighei i spillepraksisen, men det fikk derimot hans nye prolog i alkaisk og sapfisk versemål. Det religiøse anliggende som han hadde for spillet utdypet fader Daisenberger i 1871 i sin prekensyklus *«Die Früchte der Passionsbetrachtung»*.

Joseph Alois Daisenberger døde i 1883 i en alder av 83 år og ble begravet på Oberammergaus gamle kirkegård.

Mot slutten av 1970-årene ble deler av Daisenbergers pasjonstekst kritisert for antijødiske elementer, fremfor alt i fremstillelsen av Judas. Fra 1990 har spilleleder Christian Stückl (fra 1961) med en reform av alle slike elementer.

## Litteratur
* 
* 

## Referanser

## Eksterne lenker

* 
*
Björn Olsen

**Björn Olsen**, født 1958 i Örebro, er overlege og professor i infeksjonssykdommer fra 2007 ved Uppsala universitet og Akademiska sjukhuset. Han er også ornitolog  og ekspert på fugleinfluensa.

## Biografi
Olsen disputerte 1995 med avhandlingen *Birds and [[Borreliainfektion|Borrelia]]* og ble i 1997 dosent i infeksjonssykdommer ved Umeå universitet. Hans forskning er i hovedsak innrettet på zoonotisk økologi. Dette vil si studier av dyrebåren og fremst fuglebåren smitte samt infeksjoner som forekommer i naturen og hvordan de kan bli spredt til mennesker. 

## Opposisjon til svensk håndtering av koronavirusepidemien
I forbindelse med koronaviruspandemien i 2020 er Björn Olsen i opposisjon til svensk politikk og mener at Sveriges myndigheter har mislyktes i håndteringen av koronavirusepidemien. Han anslår at tusenvis av svensker vil dø.

## Bibliografi
*
*

## Referanser


## Eksterne lenker
* Olsens blogg
Kolerapandemien i 1817–1824

**Kolerapandemien i 1817–1824**, eller *den første kolerapandemien*, eller *første asiatiske kolerapandemi* eller *den asiatiske koleraen*, var en pandemi av kolera som fant sted mellom 1817 og 1824.

## Vulkanutbrudd en utløser?
Det er blitt foreslått, spekulert, at omstendighetene bak kolerautbruddet kan ha vært et voldsomt vulkanutbrudd i 1815. Det gjaldt vulkanen Tambora i det som i dag er Indonesia, og det førte til en forstyrrelse av værsystemet, som i Vesten huskes som «året uten sommer». I India kom monsunen senere enn vanlig i 1816 og førte til kraftig regn som spredte en kolera - som ellers kanskje ville blitt til et typisk og avgrenset fenomen - fra et område nær floden Ganges i Bengal og videre utover med større styrke enn vanlig.

## Sykdomsutbrudd i Bengal 1817
Sykdommen brøt i alle fall ut rundt Ganges' elvedelta omkring byen Jessore noe øst for Calcutta i Bengal. Noen epidemiologier og medisinhistorikere har spekulert på om en hinduistisk valfart som sammenfalt i tid med utbruddet, den såkalte *[[Kumbh Mela|kumbh mela]]*, spilte en rolle for spredningen. De tidligere kolerautbruddene nær Purnia i Bihar mener forskere var frittstående hendelser som ikke bidro til denne spredningen. Men i 1817 skulle altså faktorer ha ført til at sykdommen spredte seg ut over det lokale utbruddets nedslagsfelt og var i september kommet til handelsbyen Calcutta. Snart var den på motsatt side av India, i Bombay.

## Spredning utenfor India

Veien lå åpen for en spredning fra India i alle retninger, østover, nordøst til Kina og gjennom Midtøsten til Øst-Afrika og Middelhavsområdet. Antallet døde på grunn av pandemien er ikke kjent, men konsekvensene var flere steder svært alvorlige.

Den er kjent som den første av flere kolerapandemier som fant sted i Asia og Europa på 1800- og 1900-tallet. Den ble fulgt av den andre kolerapandemi.

I mars 1820 ble sykdommen identifisert i Siam, i mai 1820 hadde den spredt seg så langt som til Bangkok og Manila, våren 1821 nådde den Java, Oman og havnebyen Anhai i Fujian. Sent i 1821 og i 1822 ble den funnet i Japan, rundt Persiagulfen i Bagdad, i Syria og i Transkaukasus. I 1823 nådde koleraen Astrakhan. Zanzibar og Mauritius ble også rammet.

I 1824 opphørte spredningen av sykdommen. Noen forskere tror at den kalde vinteren 1823–1824 kan ha bidratt til å bremse spredningen i Japan og Volga-området.

Forflyttelsen av britiske marine- og arméstyrker antas å ha bidradd til at epidemien ble en pandemi. Hindu-pilegrimer hadde spredt koleraen rundt på det indiske subkontinent, slik som hadde skjedd mange ganger tidligere, men britiske styrker brakte den landeveien til Nepal og Afghanistan.  Den britiske marine og handelsskip brakte smittede mennesker til områder ved Indiahavet, fra Afrika til Indonesia, og nord til Kina og Japan.

## Referanser
Kolerapandemien 1827–1835

**Kolerapandemien i 1827–1835**, eller **den andre kolerapandemien**, var en pandemi av kolera som fant sted mellom 1827 og 1835.  Den er kjent som den andre av flere kolerapandemier som fant sted i Asia og Europa på 1800- og 1900-tallet, og den fulgte få år etter den første kolerapandemien (1817–1824) og ble fulgt av den tredje kolerapandemien (1839–1856).

## Utbredelse
Pandemien hadde sitt opphav i Bengal i 1827 og spredte seg derfra og nådde Afghanistan og Persia i 1829. I august 1829 nådde koleraen Orenburg, for deretter å spre seg til ulike deler av Russland, etter hvert inkludert de vestligste delene av keiserriket. Etter å ha rammet Warszawa, nådde pandemien Berlin og Wien i august 1831. Samme år rammet pandemien Mesopotamia og Den arabiske halvøy og pilegrimer som hadde besøkt Mekka brakte smitten til Palestina, Syria og Egypt. I oktober 1831 kom koleraen til Storbritannia og i løpet av 1832 var store deler av Vest-Europa rammet. I juni 1832 var smitten brakt til Montreal og New York og i 1833 var deler av Latin-Amerika rammet sammen med Portugal og Spania. Java ble rammet i 1834 og fram til 1835 førte pilegrimer pandemien til Sudan, Etiopia, Somalia og Zanzibar. Øst-Asia med Kina og Japan ble ikke rammet av den andre kolerapandemien.

Koleraen nådde også Norge og Henrik Wergeland skrev et teaterstykke om den, *[[Den indiske Cholera]]* i 1835. Her gav han britisk kolonialisme skylden for spredningen av epidemien.

## Referanser
Lunnerlinna

**Lunnerlinna** (1-111, 2-84) er en vei i Lunner. 

Veien har avkjøring fra Randsfjordlinna, ved Kalvsjø, og går nordover over E16 før den dreier nordøstover. Den går gjennom Lunner sentrum, og ender opp i Hadelandsveien (Fylkesvei 241) ved Volla. Veien ligger cirka 360 meter over havet i sørenden, ved Kalvsjø. 

## Referanser


## Eksterne lenker
*
Bjørn Tore Grøtte

**Bjørn Tore Grøtte** (født 1978) er en norsk journalist, programleder, forfatter, artist og redaktør som har vært ansatt i NRK siden 2002. Han jobber som kanalsjef i NRK Radio. Blant annet for  P1, men også P3, mP3 og en rekke andre kanaler hos NRK.

Grøtte vokste opp i Melhus kommune, men ble senere bosatt på Rosenborg i Trondheim.  

Grøtte begynte i NRK i 2002, da som DJ på P3, hvor han ledet formiddagsprogrammet *Folkets Hus*. Senere ble han prosjektleder for radioprogrammet *[[Are og Odin]]* og kanalens festivalsatsninger. Han var også produsent for TV-serien *[[Skam (TV-serie)|Skam]]*, som NRK publiserte på nett-TV fra 2015 til 2017. Siden 2005 har han innehatt ulike lederjobber i NRK. Han var formatsjef og redaktør i NRK P3 fram til 2017, da ble han kanalsjef i NRK P1.

Før han begynte i NRK var Grøtte journalist i *[[Adresseavisen]]* og i Radio 1. Han har også vært frilansjournalist og er publisert i *[[Klassekampen]]*, *[[Dagsavisen]]*, og i en rekke lokale aviser, blant annet *[[Hitra-Frøya]]* og *[[Trønderbladet]]*.

I 2013 debuterte Grøtte som forfatter på Snøfugl forlag med barneboken *Hitrakongen*. Høsten 2021 kom en ny bok om Hitrakongen, denne gang på Forlaget Marvin. Samtidig ble det også gitt ut en barneplate fra samme univers om Hitrakongen. Plata er laget i samarbeid med komponist Martin Myhre Olsen. Begge har fått god mottakelse. I juni 2024 debuterte Grøtte som dramatiker, da stykket *Romi og Julie* ble satt opp i Olavshallen. Samme år kom også *Puck off!* på Cappelen Damm. Dette er den første boka i en serie barne- og ungdomsromaner satt til ishockeymiljøet. *Puck off!* er en av kandidatene til å vinne Bokslukerprisen for 2025/2026. Bokserien er også kjøpt inn av det danske forlaget Straarup & co.

Høsten 2025 kom oppfølger-romanen i Norge. Den har fått tittelen *Puck it*.

Som tekstforfatter og låtskriver samarbeider Grøtte blant annet med bandet B-gjengen på singelen «Gamle Kompisa». Han har også skrevet sangen «Hei kjære Trondheim» sammen med Petter Wavold og «Sånn som det» sammen Adrian Jørgensen.

## Referanser


## Eksterne lenker
* 
* 
* 
*  Bjørn Tore Grøtte i *Forfatterkatalogen* hos Norsk Forfattersentrum
*  Bjørn Tore Grøtte, forfatterprofil hos Cappelen Damm
Kolerapandemien i 1863–1875

**Kolerapandemien i 1863–1875**, eller *den fjerde kolerapandemien*,  var en pandemi av kolera som herjet mellom 1863 og 1875.  Den er kjent som den fjerde av flere kolerapandemier som fant sted i Asia og Europa på 1800- og 1900-tallet, og den fulgte etter den tredje kolerapandemien og ble etterfulgt av den femte kolerapandemien. 

Pandemien begynte i India og spredte seg derifra med pilegrimene til Mekka gjennom Midtøsten til Europa, USA, Afrika og Russland. Under denne pandemien ble man mer sikre på kunnskapen om dens årsaker ved at de tidligere erfaringer fra det forutgående utbruddet fra 1854 ble konstatert å stemme i London, der det dårlige avløpssystemet som man hadde bestemt seg for å få på plass, enda ikke var ferdig. Dødstallene var høye, og detaljerte studier bekreftet at hygieneproblemet var en vesentlig faktor.

## Referanser
Kolerapandemien i 1881–1896

**Kolerapandemien i 1881–1896**, eller *den femte kolerapandemien*, var en pandemi av kolera som herjet mellom 1881 og 1896.  Den er kjent som den femte av flere kolerapandemier som fant sted i Asia og Europa på 1800- og 1900-tallet, og den fulgte etter den fjerde kolerapandemien. 

Pandemien begynte i Asia og spredte seg derifra til Afrika, Europa, Russland og Sør-Amerika. Det var den siste store koleraepidemien i Europa og påvirket særlig Tyskland, der den førte til koleraoppløpene i 1893.

## Referanser
Marie Gabrielle Felicitas av Slesvig-Holsten-Sønderborg-Wiesenburg

**Marie Gabrielle Felicitas** (1716–1798) var en tysk adelskvinne, av sønderborgsk opphav. 

Hun var datter av Leopold av Slesvig-Holsten-Sønderborg-Wiesenburg og Maria Elisabeth av Liechtenstein (1683–1744). Hun ble viet til Karl Fridrich zu Fürstenberg (1714–1744) den 25. mai 1735 på Schloß Wetzdorf. Bruden medbragte en anseelig arv fra sine foreldre, dertil kom at hun i foreldrenes testamente var lovet en fjerdedel av farens formue. Som enkesete fikk hun tildelt Hüsingen, som senere ble byttet med Heiligenberg. 

Knapt var hennes foreldre døde, så avled ektemannen plutselig den 7. september 1744. Han nådde dermed å regjere Fürstenberg i tre år. Enken trakk seg i 1760 tilbake til klosteret Skt. Waldburg zu Eichstädt. Her hadde hun et par innen ombygget og forbedret en leilighet for egne midler. Hennes penger delte hun også gavmildt ut til klosteret og byens befolkning. 

Hun døde 13. juni 1798, etter å ha overlevet sin ektemann med 53 år. 

Fürstenbergs arv tilfaldt linjen Fürstenberg-Stühlingen.

## Referanser


## Eksterne lenker
*
Kolerapandemien i 1899–1923

**Koleraepidemien i  1899–1923**, eller *den sjette koleraepidemien*, var et større utbrudd av kolera som begynte i India, der den tok livet av mer enn  800.000 mennesker, som så spredte seg til Midtøsten, Nord-Afrika, Øst-Europa og Russland.

## Beskrivelse
Ifølge Leonard Rogers ble utbruddet spredt med hjemvendede hinduistiske pilegrimer som hadde vært på kumbh mela-valfarten til Haridwar. Den nådde Europa via Punjab, Afghanistan, Persia, og det sørlige Russland.

Koleraen kom også til Nord-Amerika og ble der det siste større utbruddet av kolera. Det skjedde i 1910–1911 da dampskipet «Moltke» førte med seg smittede til New York City fra Napoli. Helsevesenet isolerte de smittede på Swinburne Island, bygd på 1800-tallet som en karanteneanstalt. Elleve mennesker døde, av dem også en helsearbeider som hadde sitt virke der.

Sykdommen rammet videre på det europeisk/asiatiske kontinent, og gjorde seg sterkt gjeldende under første verdenskrig og i noen tid etterpå.

## Referanser
Donau-lavlandet

**Donau-lavlandet**, eller **Det donauske lavlandet**, (slovakisk: *Podunajská nížina*) er betegnelsen på den delen av Den lille ungarske sletten som ligger i Slovakia, mellom Donau, Lillekarpatene og de andre delene av Vest-Karpatene.

Lavlandet er en stor tektonisk senkning fylt med fylt med lag fra neogen som når opp til en høyde på mellom 100 og 350 meter over havet.

Området består av to deler:

*Donauåsene (*Podunajská pahorkatina*) i nord
*Donausletten (*Podunajská rovina*) i sør

Mange urbane områder og andre bosetninger ligger i denne regionen, som hovedsakelig er et jordbruksområde. Byene Topoľčany, Nové Zámky, Komárno, Levice, Dunajská Streda og Galanta er industrisentre og sentre for matforedling (møller, bryggeri osv.). Gamle vindistrikter (Svätý Jur, Pezinok, Modra) og kursteder (Piešťany, Dudince) finnes også på Donau-lavlandet.

## Referanser
Birds of the World

***Birds of the World*** (***BOW***) er en omfattende online forskningsdatabase som samler vitenskapelig innhold fra fire berømte ornitologiske oppslagsverk (Birds of North America, Handbook of the Birds of the World, Neotropical Birds og Macaulay Library) med millioner av fugleobservasjoner fra eBird og multimedia fra Macaulay Library til en felles plattform, hvor ornitologer, biologer og andre fugleinteresserte kan utforske omfattende livshistorisk informasjon om all verdens fugler. Databasen er en del av Cornell Lab of Ornithology (Cornell University) og tilgang til den skjer via abonnement.

Birds of the World omhandler mer enn  fuglearter fordelt i over 250 familiegrupper, samt mer enn  illustrasjoner av arter og underarter. Herunder også over 1,5 milliarder fugleobservasjoner, over  vitenskapelige referanser, titusenvis av fotografier, videoer og lydopptak, utbredelseskart og mye mer. Databasen oppdateres kontinuerlig.

Birds of the World kan også hevdes å være en kontinuerlig oppdatert versjon av den såkalte Clementslista. Både BOW og Clementslista følger fra juli 2025 den nye internasjonale sjekklisten for fugler: AviList.

## Se også
* AviList – A Unified Global Checklist of the World’s Birds
* The Clements Checklist of Birds of the World (Clementslista)
* HBW and BirdLife International Illustrated Checklist of the Birds of the World

## Referanser




## Eksterne lenker
* 
* AviList